KYK: Enjin spuug vlamme, vliegtuig doen noodlanding by LAX | Netwerk24
’n Vliegtuig van Philippine Airlines het Donderdag kort ná opstyging ’n noodlanding uitgevoer by die LAX-lughawe in Los-Angeles, nadat een van die vliegtuig se enjins blykbaar onklaar geraak het.
Die Boeing 777 met 347 passasiers en 18 bemanningslede aan boord, was onderweg na Manila in die Filippyne.
’n Woordvoerder van die lugredery sê almal aan boord die vliegtuig is veilig.
Die LAX-lughawe sê die vlieëniers het ’n noodgeval aangekondig en gesê hulle vermoed die enjin het onklaar geraak.
’n Woordvoerder van Philippine Airlines het gesê die kajuitpersoneel het rook opgemerk in die vliegtuig se tweede enjin waarna hulle die noodgeval verklaar het en veilig na die lughawe teruggekeer het.
’n Ooggetuie op die grond het vertel hoe hy vlamme uit die enjin sien kom het waarna die vliegtuig na links uitgewyk het en weer geland het.
Videobeeldmateriaal is op die televisiestasie ABC-7 in Los Angeles uitgesaai wat ook wys hoe vlamme en rook by die regterenjin uitkom. Die stasie het ook met ooggetuies gepraat.
What happens when flames blast out of your plane’s engine? Hear from passengers who were aboard Flight 113 tonight at 11pm on @ABC7!https://t.co/GRe7SQww53
— Veronica Miracle (@ABC7Veronica) November 22, 2019
Die Los Angeles-brandweer was op die toneel nadat die vliegtuig omstreeks 12:00 (plaaslike tyd) weer veilig geland het.
Ander vlugte is nie geraak nie.
Boeing, wie se 737-Max-vliegtuig uit diens gehaal is en nou intens ondersoek word ná twee groot lugrampe, het in reaksie op die voorval by LAX gesê hy monitor die ondersoek wat deur GE Aviation, wat die vliegtuig se GE90-enjin vervaardig, en die lughawe gedoen word om die oorsaak van die noodgeval te bepaal. – Reuters
A Philippine Airlines flight made an emergency landing in Los Angeles.
Flames were seen coming from 1 engine of the plane #PR113 pic.twitter.com/dUvTCFfene
Meer oor: Philippine Airlines | Los-Angeles | Lax | Noodlanding
KYK: Lugramp-verslag wys vlieëniers het korrek opgetree
1ste hofsaak teen Boeing aanhangig gemaak
Familie rou oor 3 geslagte wat in vliegramp sterf